Biyé bí anyu bí sósōō mod byâdudu mvam miǹkúkúmá; myâdiŋ é mod ǎ kad bə́bə́lá. 14Olún ǹkúkúmá, ǹlómán bə̄wé ! Hədá m̀fəfə́g mod ó nə̄ nyé dzǎm vɔ́li. 15M̀fyɛ̌ yā ású ńkúkúmá ó nə enyiŋ, abəŋ ńnə́m díé á nə anə́ mvəŋ məkwí mə́ ésəb. 16Ábǐ fəg ó nə ai m̀fí a lodo m̀fúbán mvɔ́d, ábi ákə̄ŋ ó nə m̀bəŋ a lodo mɔní. 17Bəsósōō bə́ bod básâla abé, é mod a tɔ́b biyɔŋ bíé a kála enyiŋ dzíé. 18Ósúsúa amalá, məbún mə́ nə; ósúsúa məfamala mə́ ḿbəg óbēn: ongúngúan. 19M̀fí ó nə̄ nâ ó nyiŋ məbúa ai ébá bə́ nə́ édzɔdi nyɔ́l, a lodo anə́ wakə kaban ákūmá ńsa ai mim̀búbún. 20Ényɔ́ ā tóan bindǐ dzam m̀bəŋ a yi tɔbɔ mvɔ̄í; ényɔ́ ā fidi Ǹtondôbə a nə mvɔ̌m. 21Ényɔ́ ā tsíg ńtōl ai fəg ényē bálōē nâ ǹyəm mam; ebubud ńkɔ́bɔ yâdɔ á bod. 22M̀bəmbə fəg ǹnam a nə etam ényiŋ ású ényɔ́ á bələ́ dzɔ̄, hədá akúd məkúd ǹdɔ̄ á nə́ éndə̄gə́lə́ dzábán.